《贫居自述 其二十七》
明代·李孔修

盖屋栖迟水竹乡，何曾牵挂利名场。颜渊乐地还谁乐，曾点狂歌到我狂。

粟米充饥无地种，药苗扶病欠箱藏。若教富贵从人愿，金玉还谁不满堂。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。